Posted on Jun 15, 2016 in Blog, Preeknotas, Program
Dit is Sondag, 19 Junie 2016, Vadersdag. Hier by die VEK Louis Trichardt maak ons van dit 'n besondere geleentheid om die vadersfigure in ons lewens te waardeer. Ons nooi jou hartlik uit om hierdie byeenkoms saam met ons te geniet. Die tema van Sondag se boodskap is: Wys jou staal – have a heart. Sien jou 09:00 @ VEK Louis Trichardt....
Behou jou ywer
Posted on Jan 11, 2016 in Blog, Preeknotas
Hier aan die begin van die jaar merk ons telkens dat die vuur van mense se ywer hoog en warm brand. Nuwejaarsvoornemens word gemaak en mense is lus vir die lewe en sien kan vir die uitdagings. Dit is hierdie positiewe ingesteldheid wat sommiges noop om te sê: "2016 is my jaar!" Mense word egter moeg en verloor soms belangstelling in dinge waaroor hulle aanvanklik só opgewonde was dat hulle bykans nie kon slaap nie. Vir sommiges raak hulle nuwejaarsvoornemens al hoe verder buite bereik en later vergete. Wat kan jy doen om te sorg dat die vuur van jou ywer hoog brand en dat jou entoesiasme aangewakker bly? (Preeknotas) Klik gerus op die skakel vir 'n paar voorstelle....
Wat verhinder jou om voluit te lewe?
Posted on Jul 13, 2015 in Blog, Preeknotas
Wat verhinder jou om voluit te lewe? Daar kan natuurlik verskeie faktore/redes wees wat daartoe aanleiding gee dat 'n persoon nie aan sy/haar skeppingsdoel aandag gee nie; dit afskeep of selfs totaal verontagsaam. Een van die redes is seer en negatiewe verlede-ervarings. Jy moet leer om die verlede in perspektief te plaas. Wanneer jy na die verlede bly hunker, is dit omdat jy nie jou skeppingsdoel in die hede leef met hoop vir die toekoms nie. Indien jy hunker na die verlede, wil jy die realiteit van die hede ontvlug, en het jy jou skeppingsdoel uit die oog verloor. Jou skeppingsdoel het VANDAG nodig, en daarom moet jy nie langer aan gister vashou nie. Maak die beste van NOU. Net soos jy gister die beste daarvan gemaak het. Indien jy elke dag vir jouself sê: "Hierdie is die beste dag van my lewe" en ook só leef, sal jy nie die slaaf van die verlede wees nie, en kan jy besig wees om jou skeppingsdoel te ontwikkel. Dit wat jy nog moet bereik lê voor jou! Klik op die skakel vir die...